prajā́pateḥ prāṇeṣū́tkrānteṣu śárīraṃ śváyitumadhriyata tásya yáḥ śleṣmā́sītsá sārdháṃ samavadrútya madhyató nasta údabhinatsá eṣa vánaspátirabhavadrájjudālastásmātsá śleṣmaṇā́ḥ śleṣmáṇo hí samábhavatténaivaìnaṃ tádrūpéṇa sámardhayati tadyatsò'gniṣṭho bhávati mádhyaṃ vā́ etadyū́pānāṃ yádagniṣṭho mádhyametátprāṇā́nāṃ yannā́sike svá evaìnaṃ tádāyátane dadhāti